Държавен вестник, бр. 10, 2026 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  10
ал. 1 се отправя до областния управител чрез 
ръководителя на ведомството или предприя­
тието, който изразява мотивирано становище 
по направеното предложение.
(4) При надстрояване и/или пристрояване 
по ал. 1 на сграда – етажна собственост, 
предложението се придружава и от декла­
рация-съгласие с нотариална заверка на 
подписите от всички собственици в етажната 
собственост.
(5) Областният управител възлага на не­
зависим оценител да изготви пазарна оценка 
на правото на строеж или на надстрояване 
и/или пристрояване. Заинтересуваните лица 
се уведомяват за изготвената оценка.
Чл. 60б. (1) Договорът по чл. 60а, ал. 2 
съдържа:
1. имената на съсобственика, на когото 
се учредява правото на строеж или право 
на надстрояване и/или пристрояване; когато 
правото се учредява в полза на държавата, в 
договора се посочва и съответното ведомство 
или държавно предприятие, в чиято полза 
се учредява;
2. описание на правото и документите, 
удостоверяващи правата на всеки от съ­
собствениците; срока, за който се учредява 
правото;
3. условията, при които се учредява вещ­
ното право, включително разпределение на 
собствеността на новопостроения обект, и 
евентуални клаузи за придобиване право на 
собственост върху обекти в новопостроената 
сграда;
4. цената на учредяваното право на строеж 
или право на надстрояване и/или пристроя­
ване и дължимите между съсобствениците 
плащания;
5. размера на режийните разноски, дър­
жавната такса и данъците, дължими във 
връзка с учреденото вещно право.
(2) Лицето, в полза на което се учредява 
правото на строеж или на надстрояване
и/или пристрояване, заплаща в едномесечен 
срок от издаването на заповедта цената на 
учреденото право, дължимите данъци, такси и 
режийни разноски. Когато учреденото право 
е в полза на държавата и се дължи плащане 
на другите съсобственици за учреденото 
право, съответните средства се предвиждат 
по бюджета за следващата година. Когато 
заплащането на учреденото право се извърш­
ва чрез придобиване право на собственост 
върху обекти в новопостроената сграда, се 
заплащат само дължимите данъци, такси и 
режийни разноски.
(3) Договорът за учредяване на право­
то на строеж или на надстрояване и/или 
пристрояване се сключва в писмена форма 
и се вписва в службата по вписванията по 
местонахождение на имота, върху който е 
учредено съответното право за сметка на 
съсобственика – приобретател.
Чл. 60в. Когато държавата е собственик 
на имот в сграда – етажна собственост, съг­
ласието за надстрояване или пристрояване 
се дава в писмена форма от областния уп­
равител, ръководителя на ведомството или 
държавното предприятие по чл. 62, ал. 3 
от Търговския закон, в чието управление е 
имотът – държавна собственост.“
§ 10. В чл. 61 се правят следните изме­
нения:
1. В ал. 1 думите „500 000 лв.“ се заменят 
с „255 645,94 евро“.
2. В ал. 2 думите „500 000 лв.“ се заменят 
с „255 645,94 евро“.
3. Алинея 3 се отменя.
4. В ал. 4 след думата „управител“ запе­
таята се заменя със съюза „или“, а думите 
„или министъра на отбраната“ се заличават.
5. В ал. 6 изречение второ се заличава.
6. В ал. 7 думите „или министърът на 
отбраната“ се заличават.
§ 11. В чл. 63, ал. 2 думите „500 000 лв.“ 
се заменят с „255 645,94 евро“, а думите „или 
министърът на отбраната“ се заличават.
§ 12. В чл. 64, ал. 1 след думата „управи­
тел“ запетаята се заменя със съюза „или“, 
а думите „или министърът на отбраната“ 
се заличават.
§ 13. В чл. 68, ал. 2 думите „10 000 лв.“ 
се заменят с „5112,92 евро“.
§ 14. В чл. 87, ал. 4 думите „500 000 лв.“ 
се заменят с „255 645,94 евро“.
Заключителна разпоредба
§ 15. Параграф 2, § 3, § 5, т. 1 и 3, § 7, 
§ 8, § 10, т. 1 и 2, § 11, § 13 и § 14 влизат в 
сила от 1 януари 2026 г.
За министър-председател:
Томислав Дончев
Главен секретар на Министерския съвет: 
Габриела Козарева
430